Urmas Vadi

Urmas Vadi (sündinud 28. veebruaril 1977) on eesti kirjanik, ajakirjanik, stsenarist ja lavastaja.

Vadi lõpetas Tartu Forseliuse Gümnaasiumi 1997. aastal ja Tallinna Pedagoogikaülikooli raadiorežii eriala 2002. aastal.

Näitekirjandusse tuli Vadi lastenäidenditega. Tuntuse tõi talle näidend "Lendav laev".

1990. aastate lõpus oli Vadi Tartu NAKi juhatuse esimees, ent astus sellest hiljem välja.

Töö ja looming

Näitekirjanikuna

Alates 2001. aastast on teatrites lavastatud terve rida Vadi näidendeid: "Varasta veel võõraid karusid" (Ugala), "Lendav laev" (Vanemuine), "Kohtume trompetis!" (Valmieras Teatris, VAT Teater), muusikal Georg Otsast "Georg" (Smithbridge Productions), "Elvis oli kapis!" (VAT Teater), pseudoajalooline põnevuslugu "Ballettmeister" (Endla, 2009, lavastaja Andres Noormets) ja "Peeter Volkonski viimane suudlus" (Tartu Uus Teater). Raadioteatris on lavastatud näidendid "Varasta veel võõraid karusid" (2000) ja "Maailma parim küla" (2009).

Lavastajana

2004. aastal tegi Vadi VAT Teatris lavastajadebüüdi – "Kohtume trompetis". 2010. aastal lavastas ta Tartu Uues Teatris enda kirjutatud näidendi "Peeter Volkonski viimane suudlus", 2011. aastal "Rein Pakk otsib naist". 2011. aastal lavastas Vadi veel Ugala teatris "Minu isa 20 aastat hiljem". 2012. aastal esietendus Vadil kolm lavastust: "Allaberdi testament" (Tartu Uus Teater), "Hullumaja suvepäevad Vaino Vahingu ainetel" (Rakvere Teater) ja "Tagasi Eestisse" (Vanemuine).

Raadioajakirjanikuna

Suvel 2010 juhtis Vadi Vikerraadios kirjandussaadet "Keda sina viimati lugesid?", milles kirjanikud rääkisid teiste kirjanike tekstidest. 2012. aastal algas Vikerraadios uus saatesari "Kohustuslik kirjandus". 2016. aastast teeb ta Vikerraadios saadet "Töövari". Varem on Vadi toimetanud Vikerraadio kultuurisaateid "Kultuurikaja", "Litter", "Inemise sisu".

Teoseid
 "Kui klosetist kerkib kloaak" (1996)
 "Suur sekund" (1999)
 "Lendav laev" (2000)
 "Unetute ralli" (2002)
 "Muna" (2002)
 "Kohtume trompetis! Elvis oli kapis!" (2005)
 "Kohtumine tundmatuga" (2008)
 "Revident" (2009)
 "Kirjad tädi Annele" (2010)
 "Tagasi Eestisse" (2012)
 "Kuidas me kõik reas niimoodi läheme" (2014)
 "Neverland" (2017)
 "Ballettmeister" (2019)
 "Elu mõttetusest" (2019)
 "Hing maanteeserval" (2021)

Filmistsenaariumid
 "Kohtumine tundmatuga" (ETV, 2005, režissöör Jaak Kilmi)
 "Tabamata ime" (Von Krahli Teater, 2006)

Tunnustus

 1999 – Eesti Näitemänguagentuuri näidendivõistluse I preemia lastenäidendite kategoorias ("Varasta veel võõraid karusid", koos Contraga (laulusõnad))
2003 – Eesti Näitemänguagentuuri näidendivõistluse ergutuspreemia ("Kadunud kosmoses")

 2005 – Eesti Televisiooni stsenaristi aastapreemia (Vadi stsenaarium "Kohtumine tundmatuga")
2007 – Eesti Näitemänguagentuuri näidendivõistluse ergutuspreemia ("Ballettmeister ja neli rahvavaenlast")
2008 – Tartu Kultuurikandja (kultuurikajastaja)
 2010 – Eesti Teatriliidu algupärase dramaturgia auhind
 2010 – Eesti Rahvusringhäälingu aastapreemia
 2010 – Eesti Kultuurkapitali kirjanduse sihtkapitali aastapreemia („Peeter Volkonski viimane suudlus“)
 2011 – Friedebert Tuglase novelliauhind ("Kuidas me kõik reas niimoodi läheme")
 2011 – Siugja Sulepea kirjandusauhind ("Kirjad tädi Annele")
2012 – Tartu Kultuurikandja (aasta teose looja kategoorias)
 2013 – Tallinna Ülikooli kirjandusauhind ("Tagasi Eestisse")
2013 – aasta kirjanik ("Tagasi Eestisse")
2015 – stipendium "Ela ja sära"
2016 – aasta raamatusõber (koos Peeter Helmega)
 2017 – Friedebert Tuglase novelliauhind ("Auhind")
 2018 – valiti riikliku kirjanikupalga saajaks aastatel 2019–2021
 2020 – Virumaa kirjandusauhind (romaan "Ballettmeister")

Isiklikku
Urmas Vadi elab Tartus. Ta on abielus, tal on kaks poega ja tütar.

Viited

Välislingid

 Urmas Vadi KIRJANIK JA AED: Muruniiduk on ainus, mis meile jäänud on Eesti Ekspress, 2. august 2017
 Raimu Hanson Miks kirjanik Urmas Vadi NAKist välja astus Postimees, 20. detsember 2010
 Raimu Hanson Kirjanik usub puu hinge ja kivi kukkumist Postimees, 21. detsember 2010 (intervjuu)
 Keda sina viimati lugesid?
 Silja Joon Urmas Vadi: Ilu päästab maailma Pärnu Postimees, 29. aprill 2009
 Endlas esietendus Urmas Vadi põnevuslugu Pärnu Postimees, 1. mai 2009
 Urmas Vadi ja Sven Karja kirjandusõhtu 24. novembril 2004 (MP3-failid)
 Urmas Vadi IMDB-s
 Riho Laurisaar Urmas Vadi - Pätt, luru ja näitekirjanik EPL, 26. veebruar 2005

Eesti kirjanikud
Tallinna Ülikooli vilistlased
Sündinud 1977